stanford-oval/wikipedia huggingface dataset:
Formula 1 -kausi 2009
Tallit ja kuljettajat > Arviot kuljettajien ja tallien palkoista kaudella 2009

| Kuljettaja | Arvio palkasta |
| --- | --- |
 Kimi Räikkönen: 45 000 000 €
 Lewis Hamilton: 18 000 000 €
 Fernando Alonso: 15 000 000 €
 Nico Rosberg: 8 500 000 €
 Felipe Massa: 8 000 000 €
 Jarno Trulli: 6 500 000 €
 Sebastian Vettel: 6 000 000 €
 Mark Webber: 5 500 000 €
 Jenson Button: 5 000 000 €
 Robert Kubica: 4 500 000 €
 Heikki Kovalainen: 3 500 000 €
 Nick Heidfeld: 2 800 000 €
 Timo Glock: 2 000 000 €
 Giancarlo Fisichella: 1 500 000 €
 Sébastien Buemi: 1 500 000 €
 Rubens Barrichello: 1 000 000 €
 Jaime Alguersuari: 500 000 €
 Vitantonio Liuzzi: -
 Adrian Sutil: -
 Romain Grosjean: -
 Kazuki Nakajima: -
| Talli | Arvio palkasta |
| --- | --- |
 Ferrari: 53 000 000 €
 Mclaren: 21 500 000 €
 Renault: 15 000 000 €
 Red Bull: 11 500 000 €
 Toyota: 8 500 000 €
 Williams: 8 500 000 €
 Sauber: 7 300 000 €
 Brawn: 6 000 000 €
 Toro Rosso: 2 000 000 €
 Force India: 1 500 000 €
Merkkipaalut kaudelle 2009

Saavutukset
Brawn GP:stä tuli kauden avauskilpailussa Australiassa ensimmäinen talli Wolfin (1977) jälkeen, joka kykeni voittamaan debyyttikilpailunsa ja samalla ensimmäinen talli Mercedes-Benzin (1954) jälkeen, joka oli kyennyt ottamaan ensimmäisessä kilpailussaan kaksoisvoiton. Tallista tuli kauden lopussa myös ensimmäinen talli, joka on voittanut sekä kuljettajien, että valmistajien mestaruuden aloituskaudellaan (kaudella 1950 Alfa-Romeo voitti molemmat, mutta valmistajien mestaruus virallistettiin vasta kaudella 1958).
Espanjan GP:ssä Mark Webber ohitti maanmiehensä Jack Brabhamin eniten kilpailuja ajaneena australialaisena kuljettajana. Brabham ajoi urallaan 126 kilpailua, ja Espanjan GP oli Mark Webberin uran 127:s osakilpailu.
Sébastien Buemi oli ensimmäinen sveitsiläinen Formula 1-kuljettaja sitten kauden 1995.
Jaime Alguersuarista tuli kautta aikojen nuorin debyyttikilpailunsa ajanut kuljettaja F1-sarjassa. Kun kilpailu ajettiin, hän oli 19 vuoden ja 125 päivän ikäinen. Samalla hän oli ensimmäinen 1990-luvulla syntynyt F1-kuljettaja.
Uudet kuljettajat
Sébastien Buemi debytoi sarjassa Toro Rossolla.
Espanjalainen Jaime Alguersuari debytoi Toro Rossolla Unkarin Grand Prixissä.
Romain Grosjean debytoi sarjassa korvaten Piquet:n Renaultilla.
Kamui Kobayashi debytoi sarjassa Toyotalla korvaten loukkaantuneen Timo Glockin.
Kesken kauden poistuneet tai tallia vaihtaneet kuljettajat
Sébastien Bourdais sai potkut Toro Rossolta
Nelson Piquet sai potkut Renault-tallista
Felipe Massa loukkaantui Unkarin GP:n aika-ajoissa ja joutui jättämään loppukauden väliin.
Luca Badoer korvasi Massan Unkarin GP:n jälkeen, mutta sai potkut jo kahden kilpailun jälkeen huonojen sijoitusten takia.
Giancarlo Fisichella vaihtoi tallia Belgian GP:n jälkeen Force Indialta Ferrarille Badoerin paikalle.
Paluun tehneet kuljettajat
Vitantonio Liuzzi palasi F1-kuljettajaksi Force Indialla korvaamaan Fisichellan.
Kilpailut > Kalenterimuutoksia

Abu Dhabi saa järjestettäväkseen Abu Dhabin Grand Prixin kaudelle 2009 osana Formula 1:n laajenemista Lähi-idässä. Kilpailu järjestetään uudella Yas Islandin radalla. Myöhemmin kerrottiin että kilpailu järjestetään lokakuussa 2009.
Menetettyään Japanin GP:n isännyyden Fuji Speedwaylle kaudeksi 2007, Suzuka Circuit järjestää jälleen Japanin GP:n.
Aiemmin suunniteltua Kanadan Grand Prix'ta ei ajeta.
Kilpailut > Toteutumattomia suunnitelmia

Malesian GP:n järjestäjät ilmoittivat, että he olisivat kiinnostuneita toisen iltakilpailun järjestämisestä 2009. Myöhemmin Sepang International Circuit ilmoitti käyvänsä keskusteluja valaisujärjestelmän valmistajan kanssa. Kilpailu ajettiin kuitenkin päivänvalossa, vaikkakin sen lähtöaikaa siirrettiin viimevuotista myöhemmäksi.
Vuoden 2006 USA:n GP:n jälkeen Bernie Ecclestone ja Ron Dennis ilmoittivat uuden GP:n mahdollisuudesta Koreassa kaudella 2009. Myöhemmin on kuitenkin ilmoitettu, että Korean Grand Prix järjestetään kaudella 2010 rakenteilla olevalla Korean International Circuitilla.
Tony George ilmoitti, että Indianapolis Motor Speedway käy Bernie Ecclestonen kanssa neuvotteluja USA:n GP:n palaamisesta radalle. Rata putosi kalenterista kauden 2007 jälkeen. George varmisti myös, että Indianapolis neuvottelee sponsorien kanssa taatakseen kilpailun taloudellisen vakauden.
Bernie Ecclestone tiedotti, että Venäjän Grand Prix voi olla tosiasia, vaikka kilpailupaikka oli vielä ilmoitushetkellä auki. Venäjällä ei kuitenkaan kilpailla 2009.
12. toukokuuta 2008 Bernie Ecclestone ilmoitti, että Ranskan Grand Prix 2008 on viimeinen, joka ajetaan Magny-Coursissa. Nyt tutkitaan, että pystyttäisiinkö Grand Prix ajamaan Pariisissa tai sen lähistöllä, mutta se ei toteudu ainakaan vielä kaudella 2009, vaan mahdollisesti vasta 2010.
Kilpailut > Kilpailukalenteri kaudeksi 2009

Kisojen lähde:
| Nro | Kilpailun virallinen nimi | Kilpailu | Rata | Sijainti | Päivämäärä | Aika> Paikallinen | Aika> Suomi | Kierrokset |
| --- | --- | --- | --- | --- | --- | --- | --- | --- |
| 1 |  ING Australian Grand Prix | Australian GP | Albert Park Grand Prix Circuit | Melbourne | 29. maaliskuuta | 17.00 | 8.00 | 58 |
| 2 |  Petronas Malaysian Grand Prix | Malesian GP | Sepang International Circuit | Kuala Lumpur | 5. huhtikuuta | 17.00 | 12.00 | 56 |
| 3 |  Sinopec Chinese Grand Prix | Kiinan GP | Shanghai International Circuit | Shanghai | 19. huhtikuuta | 15.00 | 10.00 | 56 |
| 4 |  Gulf Air Bahrain Grand Prix | Bahrainin GP | Bahrain International Circuit | Sakhir, Manama | 26. huhtikuuta | 15.00 | 15.00 | 57 |
| 5 |  Gran Premio de España Telefónica | Espanjan GP | Circuit de Catalunya | Montmeló | 10. toukokuuta | 14.00 | 15.00 | 66 |
| 6 |  Grand Prix de Monaco | Monacon GP | Circuit de Monaco | Monte Carlo | 24. toukokuuta | 14.00 | 15.00 | 78 |
| 7 |  Petrol Ofisi Turkish Grand Prix | Turkin GP | Istanbul Park | Istanbul | 7. kesäkuuta | 15.00 | 15.00 | 58 |
| 8 |  Santander British Grand Prix | Britannian GP | Silverstone Circuit | Silverstone | 21. kesäkuuta | 13.00 | 15.00 | 60 |
| 9 |  Großer Preis von Deutschland | Saksan GP | Nürburgring | Nürburg | 12. heinäkuuta | 14.00 | 15.00 | 60 |
| 10 |  Magyar Nagydij | Unkarin GP | Hungaroring | Budapest | 26. heinäkuuta | 14.00 | 15.00 | 70 |
| 11 |  Grand Prix of Europe Telefónica | Euroopan GP | Valencian katurata | Valencia, Espanja | 23. elokuuta | 14.00 | 15.00 | 57 |
| 12 |  ING Belgian Grand Prix | Belgian GP | Circuit de Spa-Francorchamps | Spa | 30. elokuuta | 14.00 | 15.00 | 44 |
| 13 |  Gran Premio Santander d'Italia | Italian GP | Autodromo Nazionale Monza | Monza | 13. syyskuuta | 14.00 | 15.00 | 53 |
| 14 |  SingTel Singapore Grand Prix | Singaporen GP | Singaporen katurata | Singapore | 27. syyskuuta | 20.00 | 15.00 | 61 |
| 15 |  Fuji Television Japanese Grand Prix | Japanin GP | Suzuka Circuit | Suzuka | 4. lokakuuta | 15.00 | 8.00 | 53 |
| 16 |  Grande Prêmio do Brasil | Brasilian GP | Autódromo José Carlos Pace | São Paulo | 18. lokakuuta | 14.00 | 19.00 | 71 |
| 17 |  Etihad Airways Abu Dhabi Grand Prix | Abu Dhabin GP | Yas Islandin katurata | Abu Dhabi | 1. marraskuuta | 17.00 | 15.00 | 55 |
Sääntömuutoksia > FIA:n vahvistamat sääntömuutokset

Autoissa saa olla KERS eli Kinetic Energy Recovery System, eli jarrutuksissa syntyneen hukkaenergian talteenottaja. Jos autossa ei ole KERS:iä, on sen tilalla oltava samanpainoinen lisäpaino.
Kuljettajat saavat käyttää kauden aikana kahdeksaa moottoria. Lukumäärä sisältää myös perjantain vapaat harjoitukset. Kilpailuviikonloppujen aikana moottoreita voi vaihdella vapaasti. Rangaistus tulee vasta, kun käyttöön otetaan yhdeksäs moottori. Jos kuljettaja joutuu käyttämään useampaa kuin kahdeksaa moottoria, hänen lähtöruutuansa pudotetaan aika-ajosijoituksesta kymmenellä pykälällä jokaisessa kisassa, jossa hän käyttää ylimääräistä moottoria. Vaihdelaatikon on kestettävä neljä peräkkäistä kisaviikonloppua.
Tallien budjetteja leikataan kaudeksi 2009.
Sileät renkaat urallisten tilalle.
Autojen aerodynamiikkaa karsitaan, eli kaikki ns. lisäsiivekkeet poistuvat, takasiipeä kavennetaan ja korotetaan sekä etusiipeä levennetään, näin pyritään saamaan autot ajettavaksi lähemmäksi toisiaan, jolloin ohitusmahdollisuudet lisääntyvät.
Aika-ajojen jälkeen kuljettajien käyttämien bensamäärien painot julkistetaan, eli katsojat saavat tietää heti aika-ajon jälkeen strategian, jolla kuljettajat lähtevät kilpailuun.
Kaikilla kuljettajilla on haastattelupakko heti aika-ajojen tai kilpailun jälkeen.
Sääntömuutoksia > Toteutumattomat sääntömuutokset

FIA luopui renkaanlämmittimien kiellosta.
FIA luopui ehdotuksesta ratkaista mestari voittojen lukumäärällä, kun tallit eivät sitä yksimielisesti puoltaneet. Säännön piti tämän jälkeen tulla voimaan kaudelle 2010, mutta myös vuonna 2010 mestaruus ratkaistaan pisteiden perusteella.
Tulokset > Osakilpailut

| Nro>  | Kilpailu | Paalupaikka | Nopein kierros | Voittanut kuljettaja | Voittanut talli | Raportti |
| --- | --- | --- | --- | --- | --- | --- |
| 1 |  Australian Grand Prix |  Jenson Button (1.) |  Nico Rosberg (1.) |  Jenson Button (1.) |  Brawn GP (1.) | Raportti |
| 2 |  Malesian Grand Prix |  Jenson Button (2.) |  Jenson Button (1.) |  Jenson Button (2.) |  Brawn GP (2.) | Raportti |
| 3 |  Kiinan Grand Prix |  Sebastian Vettel (1.) |  Rubens Barrichello (1.) |  Sebastian Vettel (1.) |  Red Bull (1.) | Raportti |
| 4 |  Bahrainin Grand Prix |  Jarno Trulli (1.) |  Jarno Trulli (1.) |  Jenson Button (3.) |  Brawn GP (3.) | Raportti |
| 5 |  Espanjan Grand Prix |  Jenson Button (3.) |  Rubens Barrichello (2.) |  Jenson Button (4.) |  Brawn GP (4.) | Raportti |
| 6 |  Monacon Grand Prix |  Jenson Button (4.) |  Felipe Massa (1.) |  Jenson Button (5.) |  Brawn GP (5.) | Raportti |
| 7 |  Turkin Grand Prix |  Sebastian Vettel (2.) |  Jenson Button (2.) |  Jenson Button (6.) |  Brawn GP (6.) | Raportti |
| 8 |  Britannian Grand Prix |  Sebastian Vettel (3.) |  Sebastian Vettel (1.) |  Sebastian Vettel (2.) |  Red Bull (2.) | Raportti |
| 9 |  Saksan Grand Prix |  Mark Webber (1.) |  Fernando Alonso (1.) |  Mark Webber (1.) |  Red Bull (3.) | Raportti |
| 10 |  Unkarin Grand Prix |  Fernando Alonso (1.) |  Mark Webber (1.) |  Lewis Hamilton (1.) |  McLaren (1.) | Raportti |
| 11 |  Euroopan Grand Prix |  Lewis Hamilton (1.) |  Timo Glock (1.) |  Rubens Barrichello (1.) |  Brawn (7.) | Raportti |
| 12 |  Belgian Grand Prix |  Giancarlo Fisichella (1.) |  Sebastian Vettel (2.) |  Kimi Räikkönen (1.) |  Ferrari (1.) | Raportti |
| 13 |  Italian Grand Prix |  Lewis Hamilton (2.) |  Adrian Sutil (1.) |  Rubens Barrichello (2.) |  Brawn (8.) | Raportti |
| 14 |  Singaporen Grand Prix |  Lewis Hamilton (3.) |  Fernando Alonso (2.) |  Lewis Hamilton (2.) |  McLaren (2.) | Raportti |
| 15 |  Japanin Grand Prix |  Sebastian Vettel (4.) |  Mark Webber (2.) |  Sebastian Vettel (3.) |  Red Bull (4.) | Raportti |
| 16 |  Brasilian Grand Prix |  Rubens Barrichello (1.) |  Mark Webber (3.) |  Mark Webber (2.) |  Red Bull (5.) | Raportti |
| 17 |  Abu Dhabin Grand Prix |  Lewis Hamilton (4.) |  Sebastian Vettel (3.) |  Sebastian Vettel (4.) |  Red Bull (6.) | Raportti |
Jerezin nuorten kuljettajien testit

Kauden 2009 jälkeen F1-autot ajattivat Jerezin radalla nuoria kuljettajia kolmen päivän pituisissa testeissä. Tässä lista kuljettajista, jotka ajoivat tallin autoja:
| Talli | Kuljettaja | Lisenssi | Ajopäivät |
| --- | --- | --- | --- |
| Vodafone McLaren Mercedes | Gary Paffett |  UK | 1.–2. joulukuuta |
| Vodafone McLaren Mercedes | Oliver Turvey |  UK | 1. joulukuuta |
| Scuderia Ferrari Marlboro | Jules Bianchi |  FRA | 1.–2. joulukuuta |
| Scuderia Ferrari Marlboro | Pablo Sánchez López |  MEX | 3. joulukuuta |
| Scuderia Ferrari Marlboro | Daniel Zampieri |  ITA | 3. joulukuuta |
| Scuderia Ferrari Marlboro | Marco Zipoli |  ITA | 3. joulukuuta |
| BMW Sauber | Alexander Rossi |  USA | 1. joulukuuta |
| BMW Sauber | Esteban Gutiérrez |  MEX | 2. joulukuuta |
| BMW Sauber | Bertrand Baguette |  BEL | 3. joulukuuta |
| Renault F1 | Bertrand Baguette |  BEL | 1. joulukuuta |
| Renault F1 | Lucas di Grassi |  BRA | 2.–3. joulukuuta |
| Renault F1 | Ho-Pin Tung |  Kiina | 2.–3. joulukuuta |
| Scuderia Toro Rosso | Brendon Hartley |  Uusi-Seelanti | 1. & 3. joulukuuta |
| Scuderia Toro Rosso | Mirko Bortolotti |  ITA | 2.–3. joulukuuta |
| Red Bull Racing | Daniel Ricciardo |  AUS | 1.–3. joulukuuta |
| WilliamsF1 | Andy Soucek |  ESP | 1. joulukuuta |
| WilliamsF1 | Nico Hülkenberg |  GER | 2.–3. joulukuuta |
| Force India | J. R. Hildebrand |  USA | 1.–3. joulukuuta |
| Force India | Paul di Resta |  UK | 1.–3. joulukuuta |
| Brawn GP | Mike Conway |  UK | 1.–3. joulukuuta |
| Brawn GP | Marcus Ericsson |  SWE | 1.–3. joulukuuta |
Mikko Hirvonen

| Mikko Hirvonen |
| --- | --- |
 Mikko Hirvonen vuonna 2014.
Henkilötiedot
Syntynyt: 31. heinäkuuta 1980 (ikä 44) Kannonkoski, Suomi
Kansalaisuus:   Suomi
WRC-ura
Aktiivivuodet:  2002–2014
Kartanlukija(t):   Jarmo Lehtinen  Miikka Anttila
Entiset tallit:  Subaru, Škoda, Ford, Citroën, M-Sport
Kilpailuja:  163
Maailmanmestaruuksia:  0
Voittoja:  15
Palkintosijoja:  69
Erikoiskoevoittoja:  260
MM-pisteitä:  1210
Ensimmäinen kilpailu:  Suomen ralli 2002
Ensimmäinen voitto:  Australian ralli 2006
Viimeinen voitto:  Sardinian ralli 2012
Viimeinen kilpailu:  Walesin ralli 2014
Aiheesta muualla
www.mikkohirvonen.com
Mikko Hirvonen (s. 31. heinäkuuta 1980 Kannonkoski) on suomalainen ralliautoilija. Hirvonen ajoi ensimmäisen rallinsa Laihialla vuonna 1998 Opel Kadetilla. Ensimmäinen MM-ralli oli Suomen ralli Jyväskylässä vuonna 2002, jossa Hirvonen ajoi Renault Cliolla, sijoituksen ollessa 21.
Hirvosen kartanlukijana on pitkään toiminut Jarmo Lehtinen. Hirvonen lopetti uransa MM-tasolla kauteen 2014.
Uran alku

Hirvosen ensikosketus autoihin oli hänen isänsä kyydissä. Saatuaan ajokortin vuonna 1998 Hirvonen osti ensimmäisen ralliautonsa, joka oli etuvetoinen Opel Kadett. Sillä hän osallistui ensimmäiseen ralliinsa serkkunsa kanssa. He pääsivät maaliin huolimatta kahdesta ulosajosta, aikasakosta, sekä vaihdelaatikko-ongelmista. Seuraavat kaksi vuotta hän ajoi erilaisissa kansallisissa juniorisarjoissa, ja sekä sisko että serkku ehtivät toimia kartanlukijoina. Myös muu perhe oli mukana mekaanikkoina.
Vuonna 2000 Hirvonen totesi olevansa valmis osallistumaan rallin SM-sarjaan ja autoksi ostettiin Opel Astra. Monien teknisten vikojen aiheuttamien keskeytysten jälkeen, Hirvonen sijoittui sarjan loppupisteissä seitsemänneksi kahdestakymmenestä kuljettajasta.
Kaudeksi 2001 Opel Astra rakennettiin uusiksi. Kartanlukijan paikalle istahti Sirpa Jokinen jonka kanssa Hirvonen opetteli rallinuottien teon. Hirvonen sijoittui kauden aikana neljä kertaa palkintopallille. Kaksikko Hirvonen ja Jokinen oli ajamassa kohti mestaruutta, kunnes viimeisen kilpailun viimeisenä päivänä, Astra osui kiveen ja matka jäi kesken. Mestaruus karkasi, mutta tuloksena oli toinen hopeasija. Kauden päätteeksi Hirvonen ajoi ensimmäisen kansainvälisen rallinsa Italiassa, jossa hän sijoittui luokkansa kolmanneksi.
Hirvosen otteet tekivät vaikutuksen Timo Jouhkiin ja Hirvonen teki sopimuksen 12 kuukauden kehitysohjelmasta, jonka tarkoituksena oli ajaa vuonna 2003 MM-sarjassa. Kauden 2002 aikana Hirvonen osallistui yli 20:een osakilpailuun ja haki kansainvälistä kokemusta muun muassa Italian Subaru Cupista sekä valikoiduista MM-ralleista. Hän saavutti muun muassa neljä voittoa rallin SM-sarjassa, luokan ensimmäisen ja yleiskilpailun 21. sijan Neste-rallissa Renault Clio Super 1600 -autolla, voittoja Italian Subaru Cupissa, sekä voiton Cumbrian rallissa. Kauden lopuksi Hirvonen kruunattiin Suomen F2-sarjan mestariksi, jonka Hirvonen saavutti Volkswagen Golf Kit Carilla. Vuoden 2002 aikana kartanlukijoina toimivat sekä Miikka Anttila että Jarmo Lehtinen.
Ura rallin MM-sarjassa > 2003–2005

Kaudella 2003 Hirvonen ajoi Lehtisen kanssa täyden MM-sarjan Fordin tehdastallissa Ford World Rally Teamissä, jossa autona oli Ford Focus WRC. Kausi meni pitkälti eri ralleja opetellessa ja paras sijoitus oli 6. Kyproksen rallista.
Kaudella 2004 Hirvonen ajoi täyden rallisarjan Subarulla, jolla kauden paras sijoitus oli neljäs. Kauden päätteeksi Subaru ei enää uusinut Hirvosen sopimusta, joten seuraavaksi kaudeksi oli vaihdettava tallia.
Kauden 2005 aikana Hirvonen ajoi kuusi MM-osakilpailua, viisi yksityistallin Fordilla ja yhden rallin Škodalla. Paras sijoitus oli Katalonian rallin kolmas sija.
Ura rallin MM-sarjassa > Ford (2006–2010)

Vuoden 2005 lopussa kerrottiin, että Hirvonen ja Lehtinen olivat tehneet kolmivuotisen sopimuksen Ford World Rally Teamin kanssa.
Kaudelle 2006 Hirvonen voitti ensimmäisen MM-rallinsa Australiassa 2006. Sébastien Loeb ei ollut mukana kilpailussa käsivamman vuoksi ja tallikaveri Marcus Grönholm ajoi rallin aikana ulos. Kauden loppupisteissä Hirvonen oli kolmas Grönholmin jälkeen.
Hirvosen tallikaverina Fordilla kaudella 2007 oli Marcus Grönholm, joka lopetti uransa samaan kauteen. Toisen MM-rallivoittonsa Hirvonen otti kauden 2007 kolmannessa rallissa, ensimmäistä kertaa MM-sarjaan kuuluneessa Norjan rallissa. Hirvonen johti rallia ensimmäisestä päivästä lähtien eikä ongelmitta ajanut tallikumppani Grönholm pärjännyt hänelle. Myös Loeb oli Hirvosta jäljessä kunnes ajoi useaan otteeseen ulos toisena kisapäivänä. Hirvonen oli kauden loppupisteissä kolmas 99 pisteellään. Hän otti kauden aikana kolme voittoa.
Hirvonen nousi Ford-tallin ykköskuljettajaksi kaudelle 2008 saadessaan tallitoveriksi nuoren maanmiehensä Jari-Matti Latvalan. Kauden aikana Hirvonen taisteli kovasti Loebiä vastaan, mutta Loeb vei pidemmän korren. Hän voitti kauden aikana kolme kisaa ja keräsi 103 pistettä.
Kausi 2009 alkoi Hirvosen osalta Irlannin kolmannella ja Norjan, Kyproksen sekä Portugalin toisella sijalla Loebin voittaessa kaikki neljä kilpailua. Argentiinassa Hirvonen keskeytti, jonka jälkeen Loebin johto Hirvoseen oli 20 pistettä. Sardiniassa Hirvonen sijoittui toiseksi Jari-Matti Latvalan voittaessa ja Loebin sijoituttua neljänneksi. Kauden ensimmäisen voittonsa Hirvonen otti Kreikassa Loebin keskeytettyä. Puolan rallissa hän voitti ensimmäistä kertaa urallaan toisen peräkkäisen kilpailun ja nousi samalla MM-sarjan kärkeen yhden pisteen erolla Loebiin. Ensimmäisellä Suomen rallin voitollaan Hirvonen kasvatti eron Loebiin kolmeen pisteeseen. Australiassa Hirvonen nousi voittajaksi toiselta sijalta Citroën-kuljettajien saatua aikasakon auton teknisen sääntörikkeen vuoksi. Kataloniassa Hirvonen tuli kolmanneksi Sebastien Loebin ja Daniel Sordon jälkeen. Tämän johdosta Loebin ja Hirvosen piste-ero kutistui yhteen pisteeseen. Walesin rallissa Hirvonen tuli toiseksi ja Loeb voitti kilpailun ja kuudennen mestaruutensa.
Hirvonen aloitti kauden 2010 voitolla Ruotsissa. Suomessa Hirvonen ajoi rajusti ulos ja auto lensi ojaan pyörähdettyään ennen sitä viisi kertaa ympäri. Kartanlukija Jarmo Lehtinen loukkasi itsensä ulosajossa; häneltä murtui kylkiluu. Nopeus tapahtumahetkellä oli noin 140 km/h. Saksan rallissa Hirvonen keskeytti. Hirvonen oli loppupisteissä kuudes.
Kauden 2011 Hirvonen aloitti voittamalla Ruotsin rallin uudella 1,6-litraisella Ford Fiesta RS WRC -autolla. Kauden toisen voittonsa hän saavutti Australian rallissa. MM-pisteissä Hirvonen sijoittui jälleen kerran toiseksi.
Ura rallin MM-sarjassa > Citroën (2012–2013)

Kaudeksi 2012 Hirvonen siirtyi Citroënille Sébastien Loebin tallikaveriksi. 
Portugalin rallissa Hirvonen hylättiin sääntöjen vastaisen kytkimen takia ja Loeb keskeytti.
Seuraavalla kaudella 2013 Hirvonen jatkoi Citroenilla, ja hänen tallikaverikseen tuli uransa lopettaneen Loebin tilalle Daniel Sordo. Kauden 2013 aikana Hirvonen ei kuitenkaan kyennyt voittamaan yhtäkään osakilpailua. Hänen parhaat saavutuksensa kauden aikana olivat 2. sijat Meksikon ja Portugalin MM-osakilpailuista sekä 3. sijat Saksan, Australian ja Katalonian ralleista. Kaikkiaan Hirvonen raapi kaudesta kasaan 126 pistettä, mikä riitti sarjassa 4. sijalle. Kauden aikana Hirvonen kykeni vain 10 erikoiskokeen pohja-aikaan.
Ura rallin MM-sarjassa > M-Sport (2014)

Kaudelle 2014 Hirvonen palasi takaisin Malcolm Wilsonin johtaman M-Sportin kuljettajaksi. Hirvosen tallikaverina ajoi britti Elfyn Evans. Tuloksellisesti kausi ei ollut yhtään sen parempi kuin edellinenkään. M-Sportin Ford Fiestalla ei ehtinyt Volkswagenin Latvalan ja Ogierin vauhtiin eikä tilille näin kirjattu yhtäkään voittoa. Kauden aikana erikoiskokeiden pohja-aikoja kirjattiin Hirvoselle kuusi kappaletta. Parhaat sijoitukset olivat Portugalista ja kauden päättäneestä Walesin MM-rallista saadut 2. tilat sekä Katalonian rallin kolmas sija. Loppupisteissä Hirvonen oli jälleen sarjan neljäs.
Ennen kauden viimeisenä ajettavaa Walesin rallia Hirvonen ilmoitti lopettavansa MM-sarjassa kauden jälkeen.
MM-uran jälkeen

Lopetettuaan MM-tasolla Hirvonen on suunnannut aavikkorallien pariin kartanlukijanaan nelinkertainen Dakar-rallin voittaja Michel Périn. Ensimmäisen Dakar-rallin Hirvonen ajoi vuonna 2016. Tämän lisäksi Hirvonen ajoi omistamallaan Ford Escort MK.2 BDA:lla yleiskilpailun toiseksi vuoden 2015 Lahti Historic EM-rallissa. Voittoon ajoi Audi Quattroa kuljettanut Jari-Matti Latvala. Hän on jatkanut ajamista Sm-historic -luokassa.
Hirvonen palkattiin vuonna 2023 Toyotalle kouluttamaan nuoria japanilaisia rallikuljettajia. Projektin tarkoituksena on saada japanilainen huippukuljettaja Rally1 Yariksen kuljettajaksi.
Perhe

Hirvosen perheeseen kuuluvat vuosina 2005 ja 2007 syntyneet pojat.lähde? Roope Hirvonen on ajanut jokamiesluokassa ja ajaa myös rallia.
Aiheesta muualla

Kuvia tai muita tiedostoja aiheesta Mikko Hirvonen Wikimedia Commonsissa
Hirvosen kotisivut
Hirvosen MM-rallitilastoja
Mikko Hirvosen tilastoja
| --- | --- |
Auktoriteettitunnisteet: Henkilöt :  Yle
Chuck Berry

| Chuck Berry |
| --- | --- |
 Berry vuonna 1957.
Henkilötiedot
Syntynyt: 18. lokakuuta 1926 Saint Louis, Missouri
Kuollut: 18. maaliskuuta 2017 (90 vuotta) Wentzville, Missouri
Muusikko
Aktiivisena:  1952–2017
Tyylilajit:  rock and roll
Soittimet:  kitara
Levy-yhtiöt:  Chess, Mercury, Atco
Aiheesta muualla
Kotisivut
  [ Muokkaa Wikidatassa ] [ ohje ]  
Charles Edward Anderson ”Chuck” Berry (18. lokakuuta 1926 Saint Louis, Missouri – 18. maaliskuuta 2017) oli yhdysvaltalainen kitaristi, laulaja ja lauluntekijä. Berry oli rock and roll -musiikin tärkeimpiä kehittäjiä suosionsa huipulla vuosina 1955–1958, ja hän on kirjoittanut monta klassikoksi noussutta laulua, kuten ”Johnny B. Goode”. Rolling Stone -lehti sijoitti hänet vuonna 2004 viidenneksi kaikkien aikojen artistien listallaan. Berry konsertoi aina vuoteen 2014 asti.
Elämä ja ura > Varhainen elämä

Charles Edward Anderson Berry syntyi 18. lokakuuta 1926 keskiluokkaisessa mustassa St. Louisin kaupunginosassa. Hän opetteli soittamaan kitaraa teini-ikäisenä jazz-kitaristi Ira Harrisin avulla. Myöhemmin hän opetteli soittamaan myös pianoa, saksofonia ja rumpuja. Berry esiintyi ensimmäisen kerran 15-vuotiaana kesälukiossa esittäen Jay McShannin ”Confessin’ the Blues”.
Berry osallistui vuonna 1944 aseelliseen ryöstöön ja oli vuosien 1944–1947 aikana vankilassa. Vapauduttuaan hän työskenteli General Motors Fisherin liukuhihnalla sekä opiskeli samalla kosmetologiksi ja kampaajaksi, mitä hän myöhemmin teki työkseen musiikin ohella. Vuonna 1948 hän meni naimisiin Themetta Suggsin kanssa. Heidän ensimmäinen tyttärensä syntyi vuonna 1950.
Berry perusti 1952 yhtyeen Sir John Trio rumpali Ebby Hardingin ja pianisti Johnnie Johnsonin kanssa. Yhtye saavutti suosiota St. Louisissa ja esiintyi siellä säännöllisesti. Sen ohjelmistoon kuului monipuolisesti bluesia, jazz-balladeja, boogie woogieta ja countrya, joiden pohjalle Berry myöhemmin perusti rock and rollinsa.